L 21242 Jurnalul Oficial al Uniunii Europene 15.8.2009 DIRECTIVE DIRECTIVA 2009/106/CE A COMISIEI din 14 august 2009 de modificare a Directivei 2001/112/CE a Consiliului privind sucurile de fructe și anumite produse similare destinate consumului uman COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2001/112/CE a Consiliului din 20 decembrie 2001 privind sucurile de fructe şi anumite produse similare destinate consumului uman (!), în special articolul 7, întrucât: Pentru a ameliora libera circulație a sucurilor de fructe și a anumitor produse similare pe teritoriul Comunității, Directiva 2001/112/CE stabileşte dispoziții specifice privind producerea, compoziția şi etichetarea produselor în cauză. Aceste norme trebuie adaptate la progresul tehnic și trebuie să țină seama de evoluțiile standardelor internaționale în domeniu, în special Standardul Codex pentru sucuri şi nectaruri de fructe (Codex Stan 247-2005), adoptat de Comisia Codex Alimentarius în cadrul celei de-a douăzeci și opta sesiuni din 4-9 iulie 2005, şi Codul bunelor practici al Asociaţiei Europene a Producătorilor de Sucuri de Fructe (AIJN). Standardul Codex stabileşte, în special, factori de calitate şi cerințe de etichetare pentru sucurile de fructe şi produsele similare. Codul bunelor practici al AN stabileşte și factori de calitate pentru sucurile de fructe obţinute din concentrat şi este utilizat la nivel interna- țional ca standard de referință pentru autoreglementarea din industria sucurilor de fructe. În măsura posibilului, Directiva 2001/112/CE trebuie adaptată la aceste standarde. Potrivit Standardului Codex, produsul obținut prin recon- stituirea sucului de fructe concentrat este „suc de fructe obținut din concentrat”. Cerința corespunzătoare de etichetare la nivel comunitar trebuie, de asemenea, să utilizeze aceşti termeni recunoscuți la nivel internațional. Pentru a se asigura coerența etichetării în toate statele membre, versiunile lingvistice trebuie modificate, dacă este necesar, astfel încât să se respecte textul Codexului. () JO L 10, 12.1.2002, p. 58. (4)  Standardul Codex şi Codul bunelor practici al AIJN stabilesc, de asemenea, valorile Brix minime pentru o listă de sucuri de fructe obținute din concentrați; dat fiind că valorile respective facilitează verificarea înde- plinirii cerințelor minime de calitate, acestea trebuie luate în considerare în măsura în care corespund valorilor de referință utilizate în Comunitate. (5) Directiva 2001/112/CE trebuie modificată în consecință. (6)  Măsurile prevăzute de prezenta directivă sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DIRECTIVĂ: Articolul 1 Directiva 2001/112/CE se modifică după cum urmează: 1. (nu se referă la versiunea în limba română) 2. În anexa I partea I (Definiţii) punctul 1 litera (b), al doilea paragraf se înlocuieşte cu următorul text: „Produsul astfel obținut trebuie să prezinte caracteristici orga- noleptice şi analitice cel puţin echivalente cu cele ale unui tip mediu de suc obţinut din fructe de acelaşi tip în sensul literei (a). Valorile Brix minime pentru sucurile de fructe obţinute din concentrate sunt indicate în anexa V.” 3. Se adaugă anexa V, astfel cum apare în anexa la prezenta directivă. Articolul 2 Statele membre pun în vigoare actele cu putere de lege şi actele administrative necesare pentru a se conforma prezentei directive până la 1 ianuarie 2011. Acestea comunică de îndată Comisiei textele dispozițiilor respective.